เดินผ่านร้าน snow fall ที่สยามสแควร์วันแล้วน้องพนง.เข้ามาเชิญชวนว่ามีโปรลดราคาบิงซู 20% ก่อนบ่ายสาม เลยเหมือนโดนดึงดูดเดินเข้าไปในร้านอย่างไวเลยค่ะ

เคยมาทานร้านนี้นานมาก แต่รู้สึกว่ารสชาติเฉยๆแถมมีแต่ขนาดใหญ่ราคาแรง เลยไม่ได้กลับมาซ้ำอีก ตอนนี้เห็นมีโปรเลยมาลองรสใหม่ๆดูค่ะ

ครั้งนี้เลือกเป็นรส
- Milk blueberry cheese bingsu 
เป็นรสที่เหมาะกับคนชอบบลูเบอรี่มากๆ เพราะให้บลูเบอรี่มาเต็มที่ทั้งด้านนอกและด้านใน วางเรียงมาจนแทบไม่เห็นน้ำแข็งเลยค่ะ ส่วนด้านบนจะเป็นไอศครีมวนิลลาและชีสเค้กอีกเล็กน้อย

+ รสชาติ ตัวน้ำแข็งรสนมเป็นผงละลายในปากหวานนิดๆอร่อยดี บลูเบอรี่เป็นแบบแช่แข็งที่เอามาแช่น้ำ เนื้อจะนิ่มๆรสหวานอมเปรี้ยว ทานแรกๆก้อโอเคแต่ไปๆมาๆก้อจะเริ่มเอียนเพราะมันเยอะไป มีทั้งด้านนอกด้านใน ดีที่มีไอศครีมและชีสเค้กมาช่วยตัดรส และเราก้อขอเปลี่ยนนมข้นเป็นโยเกิร์ตมาราดเพิ่ม เป็นอีกตัวช่วยที่ดีเลยค่ะ

โปรโมชั่นจะมีถึงเดือนเมษานะคะ ใครสนใจแวะไปทานกันได้ ร้านอยู่สยามแสควร์วันชั้น 4 ค่ะ